b'\n_START_ARTICLE_\nTommi Miettinen\n_START_SECTION_\nUra\n_START_PARAGRAPH_\nKuopiossa syntynyt Miettinen on Kalevan Pallon kasvatti. H\xc3\xa4n pelasi seurassa ensimm\xc3\xa4isen kerran SM-liigaa kaudella 1992\xe2\x80\x931993, jolloin tilille kertyi 14 ottelua ilman tehomerkint\xc3\xb6j\xc3\xa4. Kaudella 1993\xe2\x80\x931994 sai enemm\xc3\xa4n vastuuta pelaten 47 ottelua. Seuraavalla kaudella h\xc3\xa4n teki jo 13 maalia ja 19 tehopistett\xc3\xa4._NEWLINE_Miettinen pelasi Kuopiossa 20-vuotiaaksi, kunnes siirtyi TPS:\xc3\xa4\xc3\xa4n vaihtelun ja kehittymisen halun vuoksi. Debyyttikaudellaan 1995\xe2\x80\x931996 Miettisen vastuu j\xc3\xa4i pieneksi runkosarjassa. H\xc3\xa4n pelasi pudotuspeleiss\xc3\xa4 10 ottelua ja voitti hopeaa. Kaudella 1996\xe2\x80\x931997 h\xc3\xa4n teki 21 pistett\xc3\xa4 SM-liigassa ja voitti j\xc3\xa4lleen hopeaa. Seuraava kausi sujui Miettiselt\xc3\xa4 ja TPS:lta huonommin. Viimeisell\xc3\xa4 TPS-kaudellaan 1998\xe2\x80\x931999 Miettinen teki uransa piste-enn\xc3\xa4tyksens\xc3\xa4 SM-liigassa, 27 pistett\xc3\xa4. Samalla kaudella TPS ja Miettinen voittivat Suomen mestarille my\xc3\xb6nnetyn Kanada-maljan ly\xc3\xb6ty\xc3\xa4\xc3\xa4n HIFK:n finaalissa._NEWLINE_T\xc3\xa4m\xc3\xa4n j\xc3\xa4lkeen Miettinen siirtyi Tampereen Ilvekseen. Ensimm\xc3\xa4isell\xc3\xa4 Ilves-kaudellaan h\xc3\xa4n oli joukkueen kolmanneksi tehokkain pelaaja 33 pisteell\xc3\xa4\xc3\xa4n. Kaudella 2001\xe2\x80\x932002 Miettinen oli jo joukkueen toiseksi paras pistemies tehoillaan 11+31=42, jotka ovat h\xc3\xa4nen enn\xc3\xa4tyksens\xc3\xa4 edelleen. Kausi j\xc3\xa4i Miettisen viimeiseksi Ilveksess\xc3\xa4. Joukkue ei menestys pudotuspeleiss\xc3\xa4 merkitt\xc3\xa4v\xc3\xa4sti. Kaudeksi 2002\xe2\x80\x932003 siirtyi Ruotsin Elitserieniin Bryn\xc3\xa4s IF:n joukkueeseen. H\xc3\xa4n nousi kauden aikana my\xc3\xb6s maajoukkuerinkiin. Kaudella 2003\xe2\x80\x932004 h\xc3\xa4n oli j\xc3\xa4lleen joukkueen toiseksi paras pistemies. Seuraava kausi ei sujunut niin vakuuttavasti, mutta karsintasarjassa h\xc3\xa4n teki 10 peliss\xc3\xa4 seitsem\xc3\xa4n tehopistett\xc3\xa4._NEWLINE_Kesken kauden 2005\xe2\x80\x932006 Miettinen siirtyi Bryn\xc3\xa4siss\xc3\xa4 pelatun 19 ottelun j\xc3\xa4lkeen Sveitsin NLA:han SCL Tigersiin. H\xc3\xa4n pelasi joukkueessa seuraavan kauden, jolloin h\xc3\xa4n teki 44 ottelussa 33 tehopistett\xc3\xa4. Kaudeksi 2007\xe2\x80\x932008 Miettinen palasi Ruotsiin t\xc3\xa4ll\xc3\xa4 kertaa Luulajaan. H\xc3\xa4n k\xc3\xa4rsi avauskaudellaan loukkaantumisista. Kaudella 2008\xe2\x80\x932009 Miettinen loukkaantui Fr\xc3\xb6lunda HC:ta vastaan pelatussa ottelussa ja h\xc3\xa4nell\xc3\xa4 todettiin olevan ristisidevamma. Miettinen oli aloittanut sarjan hyvin, 17 ottelussa syntyiv\xc3\xa4t tehopisteet 3+13, jotka olivat joukkueen parhaat. H\xc3\xa4n pelasi t\xc3\xa4m\xc3\xa4n j\xc3\xa4lkeen viel\xc3\xa4 20 ottelua._NEWLINE_Miettinen palasi kasvattajaseuraansa KalPaan kaudeksi 2009\xe2\x80\x932010 kolmivuosisella sopimuksella, jossa on my\xc3\xb6s optio seuraavasta kaudesta. Miettinen pelasi kaudella muun muassa Sami Kapasen kanssa ja j\xc3\xa4i yhden pisteen p\xc3\xa4\xc3\xa4h\xc3\xa4n uransa piste-enn\xc3\xa4tyksest\xc3\xa4. Kaudeksi 2010\xe2\x80\x932011 Miettinen nimettiin joukkueen kapteeniksi useiden konkaripelaajien lopetettua. Miettinen lopetti uransa 2013 ja t\xc3\xa4ten siirtyi KalPan varavalmentajaksi. _NEWLINE_Miettinen oli KalPan apuvalmentajana kauteen 2015-2016 saakka, jonka j\xc3\xa4lkeen h\xc3\xa4n siirtyi KalPan A-Juniorien p\xc3\xa4\xc3\xa4valmentajaksi. Kaudella 2017-2018 Miettinen johdatti KalPan A-juniorit toiseen suomenmestaruuteensa A-nuorten SM-liigassa. Kaudella 2018-2019 Miettinen valmensi viel\xc3\xa4 syksyn KalPan A-junioreita, mutta siirtyi tammikuussa IPK:n p\xc3\xa4\xc3\xa4valmentajaksi potkut saaneen Janne Sinkkosen tilalle. Miettisen johdolla IPK s\xc3\xa4ilytti sarjapaikkansa Mestiksess\xc3\xa4._NEWLINE_Miettinen nimettiin kev\xc3\xa4\xc3\xa4ll\xc3\xa4 2019 KalPan uudeksi p\xc3\xa4\xc3\xa4valmentajaksi, Sami Kapasen siirrytty\xc3\xa4 Sveitsin p\xc3\xa4\xc3\xa4sarjassa pelaavan HC Luganon per\xc3\xa4simeen.\n_START_SECTION_\nMaajoukkue\n_START_PARAGRAPH_\nMiettinen edusti Suomea nuorten MM-kilpailuissa vuosina 1994 ja 1995. H\xc3\xa4n edusti A-maajoukkuetta Euro Hockey Tourissa kaudella 2002\xe2\x80\x932003.\n_START_SECTION_\nMuu el\xc3\xa4m\xc3\xa4\n_START_PARAGRAPH_\nMiettisen veljet Tatu ja Jami ovat my\xc3\xb6s j\xc3\xa4\xc3\xa4kiekkoilijoita, Tatu pelaa Kajastuksessa ja Jami Dunkerquessa.'